rejauldu/bengali-wikipedia huggingface dataset:
বৈবাহিক জিহাদ () কথিত অনুশীলনকে বোঝায় যেখানে ইসলামিক জিহাদি চরমপন্থার প্রতি সহানুভূতিশীল মহিলারা সিরিয়ার মতো যুদ্ধ অঞ্চলে ভ্রমণ করে এবং স্বেচ্ছায় নিজেদেরকে জিহাদি জঙ্গিদের কাছে "বিবাহিত" হওয়ার প্রস্তাব দেয়। প্রায়শই বারবার অস্থায়ী বিয়েতে, যোদ্ধাদের মনোবল বৃদ্ধি ও উৎসাহিত করার জন্য যৌনসঙ্গীর ভূমিকা পালন করে।  ২০১৩ সালে সর্বপ্রথম প্রচার শুরু হয় এবং ২০১৩ সালের সেপ্টেম্বরে তিউনিসিয়ার ৯৮.৪৫% মুসলিম জাতির স্বরাষ্ট্রমন্ত্রী একটি তাৎপর্যপূর্ণ সমস্যা হিসেবে চিহ্নিত করে একটি প্রকাশ্য বিবৃতি দেওয়ার পর অনুশীলনের সত্যতা একটি বৃহত্তর বিতর্কের বিষয় হয়ে ওঠে। কিছু সমালোচকরা "যৌন জিহাদের" দাবিকে ভিত্তিহীন এবং রাজনৈতিক প্রচারণা বলে উড়িয়ে দিয়েছেন।  তথ্যসূত্র   বিষয়শ্রেণী:নতুন শব্দ বিষয়শ্রেণী:সিরীয় গৃহযুদ্ধ বিষয়শ্রেণী:উদ্দেশ্যপ্রণোদিত প্রচারণা বিষয়শ্রেণী:রাজনৈতিকভাবে বিতর্কিত বিষয়
দ্য ফেয়ারলি অডপ্যারেন্টস () হল একটি মার্কিন অ্যানিমেটেড টেলিভিশন ধারাবাহিক, যা নিকেলোডিয়নের জন্য বুচ হার্টম্যান দ্বারা নির্মিত। ধারাবাহিকটি টিমি টার্নারর দুঃসাহসিক কাজগুলি অনুসরণ করে, একটি ১০ ​​বছর বয়সী ছেলে যার নাম কসমো এবং ওয়ান্ডা নামে দুটি পরীর গডপ্যারেন্ট, যারা তাকে তার দৈনন্দিন সমস্যাগুলি সমাধান করার ইচ্ছা দেয়।  তথ্যসূত্র  বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:নিকটুন্স বিষয়শ্রেণী:টেলিভিশন ফ্র্যাঞ্চাইজি
রাগিব গুল আগা (জন্ম: ১০ জুলাই ১৯৮৪) একজন কেনীয় ক্রিকেটার এবং অলরাউন্ডার তিনি সাসেক্স ও কেনিয়ার হয়ে খেলেছেন। ২০০৪ সালের অক্টোবর ও নভেম্বরে শারজাহয় দুইই মাসের জন্য হিতেশ মোদির পরিবর্তে কেনিয়ার তৃতীয় দলনেতা নির্বাচিত হয়েছিলেন। ২০০৭ মৌসুমে কাউন্টির জন্য লিস্ট এ খেলার পর, ২০০৮ সালে, ব্রিটিশ পাসপোর্ট নিয়ে, আগা সাসেক্সের হয়ে কাউন্টি ক্রিকেট খেলার জন্য এক বছরের চুক্তি স্বাক্ষর করেন। ২০০৮ সালে আশ্চর্যজনকভাবে কেনীয়্দলে ডাক পান। আগা সাসেক্স এ আরও দুই মৌসুম কাটিয়ে, ২০১০ মৌসুম শেষে কাউন্টি ক্রিকেট থেকে বিদায় নেন।  তথ্যসূত্র  বহিঃসংযোগ  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কেনীয় ক্রিকেটার বিষয়শ্রেণী:কেনিয়ার একদিনের আন্তর্জাতিক ক্রিকেটার বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:নাইরোবি থেকে আগত ক্রিকেটার বিষয়শ্রেণী:কেনিয়া জাতীয় ক্রিকেট দলের অধিনায়ক বিষয়শ্রেণী:সাসেক্সের ক্রিকেটার
thumb|পুরুলিয়া পুরুলিয়া (), ভারতের পশ্চিমবঙ্গ রাজ্যের পুরুলিয়া জেলার একটি শহর ও পৌরসভা এলাকা । পুরুলিয়া ছাড়াও রঘুনাথপুর, আদ্রা, ঝালদা, বলরামপুর, কাশীপুর এই জেলার উল্লেখযোগ্য শহর।  পূর্ব দিকে বাঁকুড়া, উত্তরে বর্ধমাণ, দক্ষিণে পঃমেদিনীপুর জেলা এবং পশ্চিমে ঝাড়খণ্ড রাজ্য রয়েছে।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে এর গড় উচ্চতা হল ২২৮ মিটার (৭৪৮ ফুট)।   জনসংখ্যার উপাত্ত  ভারতের ২০১১ সালের আদমশুমারি অনুসারে পুরুলিয়া শহরের জনসংখ্যা হল ১,২১,০৬৭ জন, যাতে পুরুষের সংখ্যা ৬২,৩৫১ এবং নারীর সংখ্যা ৫৮,৭১৬ । এর মধ্যে পুরুষ ৫২%, এবং নারী ৪৮%।  এখানে সাক্ষরতার হার ৮২.০৯% ২০০১ এর ৫৫.৫৭% এর তুলনায়। পুরুষদের মধ্যে সাক্ষরতার হার ৮৮.৪০%, এবং নারীদের মধ্যে এই হার ৭৫.৩৯%। সমগ্র ভারতের সাক্ষরতার হার ৭৪.০৪% ।  এই শহরের জনসংখ্যার ১৪% হল ৬ বছর বা তার কম বয়সী ২০০১ এর ১৬.১২% এর তুলনায়।   তথ্যসূত্র   বিষয়শ্রেণী:পুরুলিয়া জেলার শহর ও নগর বিষয়শ্রেণী:পশ্চিমবঙ্গের শহর
মেঘালয় ফুটবল দল হল ভারতের অঙ্গ রাজ্য মেঘালয়ের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।   সাফল্য   সন্তোষ ট্রফি  রানার্স-আপ (১): ২০২২–২৩ জাতীয় গেমস  ব্রোঞ্জপদক (১): ২০০৭  বিসি রায় ট্রফি  বিজয়ী (১): ১৯৮৮–৮৯  মীর ইকবাল হুসেইন ট্রফি  বিজয়ী (৩): ২০১২–১৩, ২০১৭–১৮, ২০১৯–২০  রানার্স-আপ (২): ২০০৪–০৫, ২০১৬–১৭  তথ্যসূত্র     বিষয়শ্রেণী:সন্তোষ ট্রফির দল বিষয়শ্রেণী:মেঘালয় বিষয়শ্রেণী:ভারতে ফুটবল বিষয়শ্রেণী:মেঘালয়ে ফুটবল
কনকর্ড গ্রুপ অব কোম্পানি হচ্ছে বাংলাদেশর একটি গ্রুপ অব কোম্পানি। এর প্রতিষ্ঠানগুলোর মধ্যে রয়েছে নির্মাণ, আবাসন, স্থাপত্য ও ডিজাইন, যোগাযোগ, বিনোদন, আতিথেয়তা, এবং গার্মেন্টস। এটি বাংলাদেশে ও বিদেশে ১,২০০টির অধিক জটিল নির্মাণ প্রকল্প সম্পন্ন করেছে। ২০২৫ সালে কনকর্ড গ্রুপ ৫০ বছর পূর্তি উদ্‌যাপন করে। জাতীয় স্মৃতিসৌধের মত অনেক গুরুত্বপূর্ণ স্থাপনা তৈরিসহ আবাসন খাতে নিজেদের সুদৃঢ় অবস্থান তৈরি করেছে কনকর্ড গ্রুপ। এসএম কামাল উদ্দিন গ্রুপটির চেয়ারম্যান ও ব্যবস্থাপনা পরিচালক তাঁর ছেলে শাহরিয়ার কামাল।   কোম্পানির তালিকা   কনকর্ড ইঞ্জিনিয়ার্স এন্ড কন্সট্রাকশন লিমিটেড  কনকর্ড রিয়েল এস্টেট এন্ড বিল্ডিং পণ্য লিমিটেড  কনকর্ড রিয়েল এস্টেট অ্যান্ড ডেভেলপমেন্ট লিমিটেড  কনকর্ড কন্ডোমিনিয়াম লিমিটেড  কনকর্ড এন্টারটেইনমেন্ট কোং লিমিটেড  কনকর্ড রেডি-মিক্স & কংক্রিট পণ্য লিমিটেড-১  কনকর্ড রেডি-মিক্স & কংক্রিট পণ্য লিমিটেড-২  কনকর্ড পূর্বপ্রতিবলিত কংক্রিট & ব্লক প্ল্যান্ট লিঃ  কনকর্ড স্থপতি ও অভ্যন্তরীণ সজ্জা লিমিটেড  কনকর্ড স্থপতি ও প্রকৌশলী লিমিটেড  জেকন গার্মেন্টস লিমিটেড  কনকর্ড ফ্যাশন রপ্তানি লিমিটেড  কনকর্ড জমি লিমিটেড  কনকর্ড সাহচর্য লিমিটেড  কনকর্ড কমিউনিকেশন কোং লিমিটেড  লেক সিটি কনকর্ড বিদ্যালয়   কনকর্ড গ্রুপের নির্মিত ভবন   ২০তলা শিল্প ব্যাংক ভবন, মতিঝিল  ২২তলা জীবন বীমা ভবন, মতিঝিল  জনতা ব্যাংকের ২৪তলা প্রধান কার্যালয়, মতিঝিল  বাংলাদেশ স্টিল অ্যান্ড ইঞ্জিনিয়ারিং করপোরেশনের কার্যালয় ভবন  তিতাস গ্যাসের প্রধান কার্যালয়  ফ্যান্টাসি কিংডম কমপ্লেক্স, আশুলিয়া  ফয়েজ লেক থিম পার্ক, চট্টগ্রামসুউচ্চ আর সুন্দর ভবন নির্মাণের পথিকৃৎ তিনি, প্রথম আলো, ১০ মে ২০২২   তথ্যসূত্র    আরও পড়ুন              বহিঃসংযোগ   কনকর্ড গ্রুপের কোম্পানি আইনদ্বারা গঠিত তথ্য   বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশের আবাসন কোম্পানি বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯৭৫-এ প্রতিষ্ঠিত বাংলাদেশী কোম্পানি বিষয়শ্রেণী:১৯৭৫-এ প্রতিষ্ঠিত আবাসন কোম্পানি বিষয়শ্রেণী:ঢাকা ভিত্তিক কোম্পানি
__NOTOC__ ১৩২ জুলীয় বর্ষপঞ্জীর একটি অধিবর্ষ যেটি সোমবার দিয়ে শুরু। সেই সময়ে এই বছর সেরিয়াস ও সেরগিয়ানুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৫ বছর; রোম প্রতিষ্ঠার বছর)। এই বছরকে ১৩২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৩২
এরগো ছিল একটি ভারতীয় দৈনিক সংবাদপত্র যা ২০০৭-২০০৯ সাল পর্যন্ত দ্য হিন্দু পত্রিকার প্রকাশক কস্তুরি অ্যান্ড সন্স দ্বারা প্রকাশিত হয়েছিল। এটি ট্যাবলয়েড ফর্ম্যাটে প্রকাশিত হয়েছিল এবং চেন্নাইয়ের সফটওয়্যার করিডোরে তথ্য প্রযুক্তি পেশাদারদের বিনামূল্যে বিতরণ করা হয়েছিল। এর শীর্ষ প্রচলন ছিল ৫৫,০০০ এবং পাঠক সংখ্যা ১০০,০০০৷ এটি ১ আগস্ট ২০০৯ থেকে প্রকাশনা বন্ধ করে এবং বর্তমানে শুধুমাত্র অনলাইনে উপলব্ধ।    তথ্যসূত্র    চেন্নাইতে আইটি ট্যাবলয়েড চালু করবে হিন্দু  এরগো লঞ্চ হয়েছে   বহিঃসংযোগ    সরকারী ওয়েবসাইট  বিষয়শ্রেণী:২০০৯-এ ভারতে বিলুপ্ত বিষয়শ্রেণী:২০০৭-এ প্রতিষ্ঠিত প্রকাশনা বিষয়শ্রেণী:দ্য হিন্দু গ্রুপ বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:২০০৯-এ বিলুপ্ত প্রকাশনা বিষয়শ্রেণী:২০০৭-এ তামিলনাড়ুতে প্রতিষ্ঠিত বিষয়শ্রেণী:তামিলনাড়ুর গণমাধ্যম
thumb|ভাদ্দানাম পরিহিত কনে ভাদ্দানাম হল সোনার অলঙ্কারযুক্ত এক বিশেষ পুরু কোমরবন্ধনী যা দক্ষিণ ভারতীয় মহিলারা বিশেষ অনুষ্ঠানে পরিধান করে। প্রধানত পারিবারিক অনুষ্ঠান, বিশেষত বিবাহে এই অলংকার পরিধান করা হয়। এটি দক্ষিন ভারতের পদমর্যাদার প্রতীক। ভাদ্দানাম হল নববধূ দ্বারা পরিহিত সবচেয়ে ভারী অলঙ্কারগুলির মধ্যে একটি। দক্ষিণ ভারতীয় বিবাহ উৎসবে কনের অবশ্য পরিহিত অলঙ্কারগুলির মধ্যে এটি একটি।  প্রকারভেদ ভাদ্দানাম বিভিন্ন প্রকারের হয়।  সাধারন স্বর্ণ ভাদ্দানাম এটি সোনা দিয়ে ঐতিহ্যগত নকশায় নির্মিত হয়। এগুলো খোদাই করা নকশা দিয়ে বাঁকানো কোমর বন্ধনীর আকারে তৈরি করা হয়। এই প্রকারের প্রস্তুত ভাদ্দানামে সোনার পাতের উপর ঐতিহ্যশালী নকশা খোদাই করা হয়। খোদিত নকশাটি সাধারনত কোনও ধর্মীয় চিহ্ন বা ফুলের চিত্রকারী হয়।  সাধারনভাবে এদের ওজন ১৫০ গ্রাম থেকে ২৩০ গ্রাম।  ভারী স্বর্ণ ভাদ্দানাম এই প্রকার ভাদ্দানামও সোনা দিয়ে প্রস্তুত হয় কিন্তু এগুলির ওজন অনেক বেশি হয়।  এই প্রকার ভাদ্দানমে ময়ূর, ফুল, রাজহাঁস, হাতি, এবং দেব-দেবীর চিত্র নকশার মাধ্যমে ফুটিয়ে তোলা হয়। এই প্রকার ভাদ্দানমে মুক্তা ও অন্যান্য দামী রত্নও খোদাই করা থাকে যার ফলে অলংকারটি সুন্দর বা আকর্ষণীয় হয়ে ওঠে। এই ভাদ্দানাম সাধারণত দক্ষিণ ভারতে বিয়ের সময় নববধুরা পরিধান করে।  কাসু বা কাস্য ভাদ্দানাম অনেক সময় ভারী কাসার মালাকে কোমরবন্ধনীর ন্যায় কটিদেশে পরিধান করা হয় যাকে কাসু ভাদ্দনাম বলা হয়ে থাকে। এটি কোমরের চারপাশে বা এমনকি গলায়ও মালা হিসাবে পরা যেতে পারে।  তথ্যসূত্র  বিষয়শ্রেণী:ভারতের অলঙ্কার বিষয়শ্রেণী:ভারতীয় ঐতিহ্য বিষয়শ্রেণী:তামিল সংস্কৃতি বিষয়শ্রেণী:দক্ষিণ ভারত বিষয়শ্রেণী:অন্ধ্রপ্রদেশের সংস্কৃতি
যৌনাঙ্গ নিয়ে খেলা হল শৈশবকালের একটি সাধারণ যৌনাঙ্গ অন্বেষণের আচরণ যা স্বয়ংক্রিয় উদ্দীপনা থেকে আলাদা। এই আচরণটি বাচ্চাদের তাদের সমস্ত শরীর অন্বেষণ করার একটি আদর্শ সময়ের অংশ, এবং কিছু মনোবিজ্ঞানী এমনকি একে স্বাস্থ্যকর মানসিক বিকাশের একটি চিহ্ন বলেও মন্তব্য করেছেন।   যদিও যৌনাঙ্গ নিয়ে খেলা খুব কমই সরাসরি হস্তমৈথুনে পরিণত হতে পারে, তবে কখনও কখনও এই আচরণটিকে প্রাপ্তবয়স্কদের দ্বারা সরাসরি হস্তমৈথুন হিসাবে ভুল ব্যাখ্যা করা হয়।  যৌনাঙ্গ নিয়ে খেলা সাধারণত ছয় থেকে সাত মাস বয়সের কিছু ছেলেদের মধ্যে এবং দশ থেকে এগারো মাস বয়সের কিছু মেয়েদের মধ্যে শুরু হয়।  শৈশবকালে যৌনাঙ্গ নিয়ে খেলা চলতে পারে। যখন শিশুর বয়স প্রায় ছয় বছর, তখন একটি যৌন সুপ্তাবস্থা শুরু হয় যেখানে কিছু ব্যক্তিগত হস্তমৈথুন হয়ে যেতে পারে। দশ বছর বয়সে শিশুটি প্রাক-কৈশোরে প্রবেশ করলে সুপ্তাবস্থা পর্ব শেষ হয়।    আরো দেখুন    শিশু যৌনতা  ডাক্তার ডাক্তার খেলা   তথ্যসূত্র    আরও পড়া     বিষয়শ্রেণী:খেলা বিষয়শ্রেণী:মানব যৌনতা ও বয়স বিষয়শ্রেণী:শিশু যৌনতা
আনাস্তাসিয়া ভালেরিয়েভনা গালাশিনা (; জন্ম: ৩ ফেব্রুয়ারি ১৯৯৭; আনাস্তাসিয়া গালাশিনা নামে সুপরিচিত) হলেন একজন রুশ ক্রীড়া শুটার। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করেছেন এবং নারীদের ১০ মিটার এয়ার রাইফেল বিভাগে রৌপ্য পদক জয়লাভ করেছেন;A slip is worth its weight in gold: how Galashina brought the ROC team the first medal of the Tokyo Olympics . tellerreport.com. 24 July 2021 যার মাধ্যমে তিনি উক্ত আসরে আরওসি-এর হয়ে প্রথম পদক জয়লাভ করেছিলেন। বাছাইপর্বে, তিনি অষ্টম স্থান (সর্বশেষ অবস্থান) অধিকার করেছিলেন।  গালাশিনার প্রথম বড় আন্তর্জাতিক সাফল্য ছিল ২০১৮ আইএসএসএফ বিশ্ব শুটিং চ্যাম্পিয়নশিপে ব্রোঞ্জ পদক জয়লাভ করা।10 m air rifle mixed team . issf-sports.org   প্রারম্ভিক জীবন  গালাশিনা মাত্র ১২ বছর বয়সে শ্যুটিং শুরু করেছিলেন। তিনি এদুয়ার্দ জুলফুগারভের সাথে বিবাহ বন্ধনে আবদ্ধ হয়েছেন।   তথ্যসূত্র    বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের শুটার বিষয়শ্রেণী:অলিম্পিক রৌপ্যপদক বিজয়ী রুশ বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:রাশিয়ার অলিম্পিক প্রতিযোগী বিষয়শ্রেণী:২১শ শতাব্দীর রুশ নারী
জলপাই রঙের অন্ধকার বাংলাদেশি লেখক হুমায়ুন আজাদ রচিত একটি সমালোচনা গ্রন্থ। ১৯৯২ সালে প্রথম বাংলাদেশের সময় প্রকাশন, ঢাকা থেকে এটি প্রকাশিত হয়। পরবর্তীতে ফেব্রুয়ারি ২০১০ সালে (ফাল্গুন, ১৪১৬ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পূনরায় গ্রন্থাকারে প্রকাশিত হয়।  হুমায়ুন আজাদ এই সমালোচনা গ্রন্থ উৎসর্গ করেছেন সানিয়া গফুর, সেগুফতা আহসান এবং মৌলি আজাদকে।  এটি একটি সমালোচক কাব্য, যার মধ্য সমালোচনার এক বীজ ব্যাপিত হয়েছে== সারাংশ ==   সমালোচনা তালিকা  এই গ্রন্থে মোট ২৮টি সমালোচনা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:   জলপাই রঙের অন্ধকার  রাজাকারদের সময়  নষ্টদের কবলে দুই কবি  বস্ত্রবালিকারা  বাঙালির ভবিষ্যৎ  রঙিন আবর্জনা  ইচ্ছে হয় শিশু হয়ে যাই  মুমূর্ষ প্রজন্ম  হরতালের অর্থনীতি ও বিকল্প ভাষা  বিতর্কিত ও অবিতর্কিত  দান্তের দোজখ  মানুষেরা  এক সপ্তাহ  জাতীয় ভাষা একাডেমি  সাহিত্য পত্রিকাহীন সাহিত্য  বইয়ের দোকান  শিশুরা কি পড়বে না?  যদি তুমি বাঙলায় জন্ম নিয়ে থাকো  খোলা বিশ্ববিদ্যালয় বন্ধ বিশ্ববিদ্যালয়  একুশে ও সাহিত্য  ধ্বংস এবং সৃষ্টি  প্রেম  আমলাতন্ত্র কি এক ধরনের পশুতন্ত্র?  উপাচার্যগণ, তাঁদের সংস্কৃতি ও পরিণতি  প্রাথমিক থেকে বিশ্ববিদ্যালয়  জনগণের মদ্য  বাঙালির মগজ, বাঙলা ভাষা ও পরীক্ষা খাতা  বিশ্ববিদ্যালয়ের চিকিৎসা   আরও দেখুন    হুমায়ুন আজাদের গ্রন্থতালিকা   তথ্যসূত্র   বহিঃসংযোগ  বিষয়শ্রেণী:হুমায়ুন আজাদের সমালোচনা বিষয়শ্রেণী:১৯৯২-এর বই বিষয়শ্রেণী:আগামী প্রকাশনীর বই
উত্তর ইয়র্কশায়ার হল ইংল্যান্ডের বৃহত্তম অ-মহানগর কাউন্টি ও লেফটেনেন্সি এলাকা, এটি ৮,৬৫৪ বর্গ কিলোমিটার (৩,৩৪১ বর্গ মাইল) এলাকা জুড়ে বিস্তৃত রয়েছে। কাউন্টির প্রায় ৪০% এলাকা ইয়র্কশায়ার ডেলস ও নর্থ ইয়র্ক মুরস সহ বেশিরভাগ জাতীয় উদ্যান দ্বারা আচ্ছাদিত। এটি ইয়র্কশায়ার নাম ধরে রাখা ইংল্যান্ডের চারটি কাউন্টির মধ্যে একটি; অন্য তিনটি কাউন্টি হল ইস্ট রাইডিং অব ইয়র্কশায়ার, দক্ষিণ ইয়র্কশায়ার এবং পশ্চিম ইয়র্কশায়ার।  ১৯৭৪ সাল (স্থানীয় সরকার আইন ১৯৭২-এর মাধ্যমে) থেকে ১৯৯৬ পর্যন্ত, এটি সম্পূর্ণরূপে ইয়র্কশায়ার ও হাম্বার অঞ্চলের মধ্যে ছিল। ১৯৯৬ সাল থেকে, উত্তর পূর্ব ইংল্যান্ড অঞ্চলের কিছু অংশ অ-প্রশাসনিকভাবে কাউন্টিতে যোগদান করে। ইয়র্কও ১৯৯৬ সালে কাউন্টির একটি অ-প্রশাসনিক অংশ হিসেবে স্থানান্তরিত হয়।Arnold-Baker, C., Local Government Act 1972, (1973)  মিডলসব্রো বিল্ট-আপ এলাকা (১,৭৪,৭০০ জন) হল সবচেয়ে জনবহুল বসতি, যেখানে ১,৫২,৮৪১ জন বাসিন্দা সহ ইয়র্ক বিল্ট-আপ এলাকা দ্বিতীয় স্থানে রয়েছে, যদিও কোনটিই প্রশাসনিক কাউন্টির অংশ নয়, এগুলি উত্তর ইয়র্কশায়ার কাউন্টি কাউন্সিল দ্বারা নিয়ন্ত্রিত নয়। ২০১৬ সালের মাঝামাঝি ওএনএস-এর অনুমান কাউন্টি কাউন্সিল এলাকায় ৬,০২,৩০০ জন বাসিন্দা রয়েছে। প্রশাসনিক কাউন্টিতে সবচেয়ে জনবহুল বসতি (এবং সামগ্রিক আনুষ্ঠানিক কাউন্টিতে তৃতীয়) হল হ্যারোগেট (৭৫,০৭০ জন); এরপর স্কারবরো (৬১,৭৪৯)। নর্থালারটন হল প্রশাসনিক কাউন্টি শহর, এর জনসংখ্যা ১৬,৮৩২ জন নথিভুক্ত করা হয়েছিল।   তথ্যসূত্র     বিষয়শ্রেণী:অ-মহানগর কাউন্টি বিষয়শ্রেণী:ইংল্যান্ডের আনুষ্ঠানিক কাউন্টি
মুহাম্মদ রফিক আল-তামিমি (; ১৮৮৯-১৯৫৭)Abu-Ghazaleh, 1973, p.23. ২০তম শতকের একজন ফিলিস্তিন আরব শিক্ষাবিদ ও রাজনৈতিক ব্যক্তিত্ব। ১৯৪৫ সালে তিনি আরব উচ্চ কমিটিতে নিয়োগ পান। তিনি ফিলিস্তিনি আরব প্যারামিলিটারি স্কাউট আন্দোলন আল-নাজ্জাদার (১৯৪৫-৪৭) চেয়ারম্যান ছিলেন।   প্রাথমিক জীবন  আল-তামিমি নাবলুসের একটি সুন্নি ভূস্বামী পরিবারের জন্মগ্রহণ করেন। প্রাথমিক ও মাধ্যমিক শিক্ষা তিনি সেখানে সম্পন্ন করেন। এরপর ইস্তানবুলের মারজান প্রিপারেটরি স্কুলে শিক্ষালাভ করেন। এখানে সাফল্য দেখানোর কারণে তিনি একটি প্রতিযোগিতায় অবতীর্ণ হয়ে বিজয়ী হন। ফলে ইস্তানবুলের মুলকিয়া কলেজে ভর্তির সুযোগ পান। উসমানীয় শিক্ষা মন্ত্রণালয়ে তিনি পরিচিতি লাভ করেন এবং প্যারিসের সোরবনে পড়াশোনার সুযোগ পান। সেখান থেকে তিনি সাহিত্য ও শিক্ষা বিষয়ে ডিগ্রি লাভ করেন।Muslih, 1989, p.148.   রাজনৈতিক জীবন   বৈরুতের একটি সরকারি বিদ্যালয়ের প্রধান হিসেবে তিনি উসমানীয় সাম্রাজ্যের প্রশাসনে যোগ দেন। উসমানীয় সরকারের অধীনে কাজ করা সত্ত্বেও তিনি ও তার সহকর্মী আউনি আবদুল হাদি ১৯১১ সালে প্যারিসে আল-ফাতাত নামক গোপন সংগঠন গড়ে তোলেন। এই সংগঠনটি উসমানীয় সাম্রাজ্যের কাছ থেকে আরবদের স্বাধীনতা লাভে বিশ্বাসী ছিল।Muslih, 1989, p.99. ১৬১৬ সালে প্রথম বিশ্বযুদ্ধ চলাকালীন সময় উসমানীয় কর্মকর্তারা আল-তামিমিকে সাধারণ “গাইড বই” এর জন্য বৈরুত প্রদেশের জাবাল নাবলুস নামক দক্ষিণ অর্ধাংশের তথ্য সংগ্রহের দায়িত্ব দেন।Doumani, 1995, p.150.  ১৯১৮ সালের ডিসেম্বরে তিনি আল-ফাতাতের কেন্দ্রীয় কমিটিতে নির্বাচিত হন। ১৯১৯ সালের জুলাই মাসে আরব বিদ্রোহের পর আল-তামিমি ইজ্জত দারয়াজা, সাইদ হায়দার ও আল-ফাতাতের ভেতর দিককার অন্যান্য সদস্যদের নিয়ে সিরিয়ান ন্যাশনাল কংগ্রেসে একটি জোট গঠন করেন। এরা বৃহত্তর সিরিয়ায় যেকোনো ধরনের বিদেশী ম্যান্ডেটের (ব্রিটিশ বা ফরাসি) বিরোধিতা করেন। তাদের মতে এটি আরেকটি সাম্রাজ্যবাদী আধিপত্য ছাড়া কিছু না।Doumani, 1995, p.127.  ১৯৪০ এর দশকের শুরুর দিকে আল-তামিমি ফিলিস্তিন আরব পার্টিতে যোগদান করেন এবং ১৯৪৫ সালে আরব উচ্চ কমিটিতে দলের প্রতিনিধিত্ব করেন।Khalaf, 1991, p.96. তিনি জাতীয় কমিটির জাফা শাখার চেয়ারম্যানের পদও পান। আল-তামিমি আরব উচ্চ কমিটির চেয়ারম্যান আমিন আল-হুসাইনির ঘনিষ্ঠ সহযোগী হিসেবে পরিচিতি পান।Khalaf, 1991, p.149. ১৯৪৬ সালে তিনি আল-নাজ্জাদা ও আল-ফুতুয়ার তরুণ আন্দোলনগুলোকে ঐক্যবদ্ধ করতে কাজ করেন। ১৯৪৬ সালের মে মাসে আরব লীগ আরব উচ্চ কমিটিকে বিলুপ্ত করে। এর বদলে সৃষ্ট কায়রো ভিত্তিক আমিন আল-হুসাইনির অধীন আরব উচ্চ কার্যনির্বাহকদের মধ্যে তিনি স্থান পাননি। ব্লোদান সম্মেলনের পর ১৯৪৭ সালের ৫ জানুয়ারি জামাল আল-হুসাইনি কর্তৃক পুনর্গঠিত আরব উচ্চ কমিটিতে পুনরায় নিয়োগ পান।Levenberg, 1993, p.69. আল-তামিমি ১৯৪৮ সালের ফেব্রুয়ারিতে আরব লীগে ফিলিস্তিনি প্রতিনিধি দলের সদস্য ছিলেন। আরব রাষ্ট্রগুলোর কাছ থেকে ফিলিস্তিনিদের জন্য সামরিক, রাজনৈতিক ও নৈতিক সমর্থন লাভ তাদের লক্ষ্য ছিল।Khalaf, 1991, p.189.   তথ্যসূত্র    গ্রন্থপঞ্জি             বিষয়শ্রেণী:১৮৮৯-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:আরব জাতীয়তাবাদী রাজনীতিবিদ বিষয়শ্রেণী:ব্রিটিশ ফিলিস্তিনের আরব মানুষ বিষয়শ্রেণী:নাবলুসের জনগণ বিষয়শ্রেণী:ফিলিস্তিনের আরব পার্টির রাজনীতিবিদ বিষয়শ্রেণী:উসমানীয় ফিলিস্তিনে আরব বিষয়শ্রেণী:উসমানীয় আরব জাতীয়তাবাদি
আশরাফুন্নেছা মোশাররফ  ছিলেন বাংলাদেশ আওয়ামী লীগের একজন রাজনীতিবিদ এবং নারী সংরক্ষিত আসন মনোনীত সাবেক সংসদ সদস্য। তিনি বাংলাদেশ আওয়ামী মহিলা লীগের সাবেক সভাপতি ছিলেন।   পেশা  আশরাফুন্নেছা মোশাররফ বাংলাদেশের মহান স্বাধীনতা সংগ্রামে অংশগ্রহণ করেছিলেন।. ২০০৯ সালে মহিলা সংরক্ষিত আসন থেকে তিনি নির্বাচিত হন। তিনি বাংলাদেশ আওয়ামী লীগের সভাপতি হিসেবে দায়িত্ব পালন করেন। ২০০৩ সালের ১২ জুলাই তিনি মহিলা আওয়ামী লীগের সভাপতি হয়েছিলেন।   পারিবারিক জীবন  আশরাফুন্নেছার ডা. মোশাররফ হোসেনের সাথে বিবাহ বন্ধনে আবদ্ধ হবে। তার স্বামী সাবেক সংসদ সদস্য ও গণপরিষদ সদস্য মুক্তিযোদ্ধা। মুক্তিযুদ্ধ চলাকালে তিনি মুজিবনগর সরকারের স্বাস্থ্য পরিচালক ছিলেন। দেশের জন্য কৃতিত্বপূর্ণ অবদান রাখায় তাকে স্বাধীনতা পদকে ভূষিত করা হয়। আশরাফুন্নেছা তিন ছেলে ও চার মেয়ে রেখে গেছেন।   মৃত্যু  আশরাফুন্নেছা মোশাররফ ১৮ জানুয়ারী ২০১৯ সালে ঢাকার স্কয়ার হাসপাতালে মৃত্যুবরণ করেন।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:১৯৪০-এর দশকে জন্ম বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য
left|আভ্যন্তর-বহিরঙ্গন থার্মোমিটার|100px আভ্যন্তর-বহিরঙ্গন থার্মোমিটার হল একটি থার্মোমিটার যা একই সাথে আভ্যন্তর ও বহিরঙ্গণের তাপমাত্রা পরিমাপ করতে পারে। এই তাপমাপক যন্ত্রের বাইরের অংশের জন্য এক ধরনের দূরবর্তী তাপমাত্রা অনুভূতিমাপক যন্ত্রের প্রয়োজন হয়; এটা সাধারনত করা হয় বাইরের দিকের বিস্তৃত তাপমাপক যন্ত্রের বাল্ব (ডুম) দ্বারা। আধুনিক যন্ত্রগুলোতে বেশির ভাগই এই ধরনের ইলেকট্রনিক ট্রাসডিউসার (পরিণত করার যন্ত্র) ব্যবহার করে থাকে। আভ্যন্তর-বহিরঙ্গণ থার্মোমিটারের ভিত্তি হচ্ছে প্রচলিত লিকুইড-ইন-গ্লাস থার্মোমিটার, বহিরঙ্গণ থার্মোমিটারের স্টেম একটি দীর্ঘ, নমনীয় বা আধা অনমনীয় সূক্ষ্ম নলের বাল্বের সাথে সংযুক্ত থাকে। স্বাভাবিকভাবে তাপমাত্রার স্কেল স্টেমে চিহ্নিত করা থাকে। যাইহোক, আসলে তাপমাত্রা মাপা হয় বাল্বের তাপমাত্রা থেকে। ইলেকট্রনিক থার্মোমিটারে সেন্সরের যে কোনো প্রকারের ব্যবহার হতে পারে। থার্মোমিটারে হল সাধারণ এবং অর্ধপরিবাহীর সংযোগস্থল এক্ষেত্রে ব্যবহৃত হতে পারে। (বাকি অংশ পড়ুন...)
তাজপুরী রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো।Imperial Gazetteer of India, v. 17, p. 384. রাজ্যটির রাজধানী ছিলো তাজপুরী শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷   ইতিহাস  ১৯০১ খ্রিস্টাব্দের জনগণনা অনুসারে তাজপুরী রাজ্যের জনসংখ্যা ছিলো ১৫৭৪ জন৷ রাজ্যটির রাজস্বের পরিমাণ ছিলো ৪০৯০ ভারতীয় মুদ্রা, যার ৬০০ মুদ্রা বরোদার গায়কওয়াড় এবং ১৮৬ মুদ্রা ইদার রাজ্যে কর হিসাবে দেওয়া হত৷Princely States of India ১৯৪৭ খ্রিস্টাব্দে ভারতের স্বাধীনতা লাভের পর তাজপুরী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।  শাসকবর্গ তাজপুরী দেশীয় রাজ্যের শাসকগণ ক্ষত্রিয় মাকওয়ানা কোলী রাজবংশীয় রাজপুত এবং তারা ঠাকুর সাহেব উপাধিতে ভূষিত হতেন৷  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য
ডান|থাম্ব| রয়্যাল কোর্ট অফ জাস্টিস (মূল ভবনের ছবি) লন্ডনের স্ট্র্যান্ডে রয়েছে। এর সংলগ্ন থমাস মোর বিল্ডিং এবং ফেটার লেনে এর আউটপোস্ট রোলস বিল্ডিং সহ, এটি হাইকোর্ট অফ জাস্টিসের প্রধান আসন এবং আপিল আদালতের সাধারণ আসন। ইংরেজ আইন হল ইংল্যান্ড এবং ওয়েলসের সাধারণ আইন ব্যবস্থা, যা প্রধানত ফৌজদারি আইন এবং দেওয়ানী আইন নিয়ে গঠিত। প্রতিটি শাখার নিজস্ব আদালত এবং পদ্ধতি রয়েছে। For Civil procedure, see Civil procedure in England and Wales For Criminal procedure, see the Criminal Procedure and Investigations Act 1996 Note: "English law" is more accurately, termed the law of England and Wales and is applied in agreements that parties will adopt the jurisdiction of England and Wales as well as for matters within the physical jurisdiction.   আইনি পরিভাষা    ফৌজদারি আইন ও দেওয়ানি আইন  থাম্ব| লন্ডন শহরের সেন্ট্রাল ক্রিমিনাল কোর্ট অফ ইংল্যান্ড অ্যান্ড ওয়েলসের গম্বুজে লেডি জাস্টিসের মূর্তি (" ওল্ড বেইলি ") ফৌজদারি আইন হল অপরাধ ও শাস্তির আইন। যেখানে ক্রাউন অভিযুক্তদের বিচার করে। সিভিল আইন নির্যাতন, চুক্তি, পরিবার, কোম্পানি ইত্যাদির সাথে সম্পর্কিত। দেওয়ানি আইন আদালতে এমন একটি পক্ষ প্রদান করতে কাজ করে  যার অন্য পক্ষের বিরুদ্ধে একটি প্রয়োগযোগ্য দাবি রয়েছে যেমন ক্ষতি বা ঘোষণার মতো প্রতিকার। Other remedies include equitable relief such as an injunction and account of profits. ডান|থাম্ব| ১৭৭৪ সালে স্যার উইলিয়াম ব্ল্যাকস্টোন, রাজার বেঞ্চের কোর্টের বিচারপতি হিসেবে নিয়োগের পর। ইংল্যান্ডে ইউরোপীয় ইউনিয়নের আইনের শাসন, আগে প্রধান গুরুত্ব ছিল, ব্রেক্সিটের ফলে শেষ হয়েছে।   সংবিধি আইন  ডান|থাম্ব| উনিশ শতকের শেষের দিকে রানী ভিক্টোরিয়ার অধীনে ব্রিটিশ সাম্রাজ্যের একটি মানচিত্র। "ডোমিনিয়ন" বলতে ক্রাউনের অন্তর্গত সমস্ত অঞ্চল বোঝায়।   ব্রিটিশ বিচারব্যবস্থা  ডান|থাম্ব| পার্লামেন্ট স্কোয়ারের সাবেক মিডলসেক্স গিল্ডহল হল যুক্তরাজ্যের সুপ্রিম কোর্টের অবস্থান।   মন্তব্য    তথ্যসূত্র     বিষয়শ্রেণী:ইংল্যান্ডের আইনি ইতিহাস বিষয়শ্রেণী:যুক্তরাজ্যের আইন বিষয়শ্রেণী:আইন সংহিতা
আবু আহমেদ জহিরুল আমিন খান (১১ মে ১৯৪৪ – ১ মে ২০২৪) জেড এ খান নামে পরিচিত। ছিলেন বাংলাদেশ সেনাবাহিনীর একজন মেজর জেনারেল। তিনি ২০০১ থেকে ২০০৬ সাল পর্যন্ত সাবেক প্রধানমন্ত্রী খালেদা জিয়ার প্রতিরক্ষা উপদেষ্টা হিসেবে দায়িত্ব পালন করেন।   প্রাথমিক জীবন  আবু আহমেদ জহিরুল আমিন খান ১১ মে ১৯৪৪ সালে চট্টগ্রামের মিরসরাইয়ে জন্মগ্রহণ করেন।   কর্মজীবন  আবু আহমেদ জহিরুল আমিন খান ১৯৬৭ সালে সেনাবাহিনীতে যোগ দেন।  তিনি ১৯৯০ সাল থেকে ১৯৯৪ সাল পর্যন্ত দিল্লিতে বাংলাদেশ হাইকমিশনে প্রতিরক্ষা অ্যাটাশে হিসেবে দায়িত্ব পালন করেন।  ১৯৯৭ সালে সেনাবাহিনী থেকে অবসর গ্রহণ করেন।  ২০০১ থেকে ২০০৪ সাল পর্যন্ত বাংলাদেশ রেড ক্রিসেন্ট সোসাইটির চেয়ারম্যান এবং ১৯৯৬ সালে বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজের (বিআইআইএসএস) মহাপরিচালক ছিলেন।   রাজনৈতিক জীবন  আবু আহমেদ জহিরুল আমিন খান ১৯৯৭ সালে বিএনপিতে যোগ দেন। ২০০১ থেকে ২০০৬ সাল পর্যন্ত সাবেক প্রধানমন্ত্রী খালেদা জিয়ার প্রতিরক্ষা উপদেষ্টা ছিলেন। এক এগারোর পরে তিনি রাজনীতিতে পুরোপুরি নিষ্ক্রিয় হয়ে পড়েন।   মৃত্যু  আবু আহমেদ জহিরুল আমিন খান ১ মে ২০২৪ সালে গুলশানে নিজ বাসায় মৃত্যুবরণ করেন। বনানীর সামরিক কবরাস্থানে তাকে সমাহিত করা হয়।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০২৪-এ মৃত্যু বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:ভারতে বাংলাদেশের হাই কমিশনার বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:চট্টগ্রাম জেলার ব্যক্তি বিষয়শ্রেণী:মীরসরাই উপজেলার ব্যক্তি
ডেপুটি মেয়র (এছাড়াও ভাইস মেয়র, সহকারী মেয়র, বা মেয়র প্রো টেম নামেও পরিচিত) হল দ্বিতীয়-র‍্যাঙ্কিং কর্মকর্তার একটি নির্বাচনী বা নিয়োগমূলক অফিস যা স্থানীয় সরকারগুলিতে অনেকগুলিই উপস্থিত থাকে, কিন্তু সকলে নয়।   কর্তব্য এবং কার্যাবলী  অনেক নির্বাচিত ডেপুটি মেয়র স্থানীয় সরকারের সদস্য যাদের উপাধি দেওয়া হয় এবং মেয়রের অনুপস্থিতিতে ভারপ্রাপ্ত মেয়র হিসেবে দায়িত্ব পালন করেন। নিয়োগকৃত ডেপুটি মেয়র মেয়রের খুশিতে কাজ করেন এবং প্রধান পরিচালন কর্মকর্তা হিসাবে কাজ করতে পারেন।  একই মিউনিসিপ্যাল সরকারের মধ্যে এক বা একাধিক ডেপুটি মেয়রকে নীতিগত ক্ষেত্রগুলির তত্ত্বাবধানের জন্য নিযুক্ত করা যেতে পারে এবং একজন জনপ্রিয়-নির্বাচিত ভাইস মেয়র যিনি মৃত্যু, পদত্যাগ, অক্ষমতা বা অভিশংসনের মাধ্যমে অফিসটি খালি হয়ে গেলে মেয়রের উত্তরসূরি হিসাবে কাজ করেন।  অন্যান্য শহরে, ডেপুটি মেয়র সিটি কাউন্সিলের সভাপতিত্ব করেন এবং বন্ধন ভাঙা ছাড়া ভোট দিতে পারেন না। অন্যান্য ব্যবস্থায় ডেপুটি মেয়রের মতো, জনপ্রিয়ভাবে নির্বাচিত ডেপুটি মেয়র মূল মেয়রের অনুপস্থিতিতে ভারপ্রাপ্ত মেয়র হন। যেমনটি পূর্বে উল্লেখ করা হয়েছে কিছু শহরে, এই অফিসটি আলাদাভাবে নির্বাচিত হয় এবং এটির সদস্যদের একজনকে স্পিকার হওয়ার জন্য কাউন্সিল দ্বারা উন্নীত করে না। মার্কিন যুক্তরাষ্ট্রের কিছু শহরে, মেয়র এবং ডেপুটি মেয়র জাতীয় পর্যায়ে যেভাবে রাষ্ট্রপতি এবং ভাইস প্রেসিডেন্ট রান করেন তার মতোই শহরব্যাপী টিকিট হিসাবে একসাথে দৌড়ান। অন্যান্য শহরে, বিশেষ করে যাদের কাউন্সিল-ব্যবস্থাপক সরকার আছে, কাউন্সিল তার সদস্যদের মধ্যে একজনকে ভাইস মেয়র বা মেয়র প্রোটেম নির্বাচিত করে।  তথ্যসূত্র   বিষয়শ্রেণী:সরকারি পেশা বিষয়শ্রেণী:মার্কিন যুক্তরাষ্ট্রের স্থানীয় সরকার বিষয়শ্রেণী:ব্যবস্থাপনা পেশা বিষয়শ্রেণী:মেয়র বিষয়শ্রেণী:ভাইস অফিস